**ДЕКАНУ ФИЛОЗОФСКОГ ФАКУЛТЕТА**

**ИЗБОРНОМ ВЕЋУ ФИЛОЗОФСКОГ ФАКУЛТЕТА**

На седници одржаној 17. јануара 2018. године, Веће Департмана за англистику усвојило је:

**ОЦЕНУ РЕЗУЛТАТА НАУЧНОГ И ИСТРАЖИВАЧКОГ РАДА КАНДИДАТА**

Др Наташа Тучев је до сада објавила 24 научнa рада, од тога, 2 монографије националног значаја (М42), 5 радова у тематским зборницима међународног значаја (М14), 2 рада у врхунским часописима националног значаја (М51), 5 радова у истакнутим националним часописима (М52), 6 радова у националним часописима (М53) и 4 рада у зборницима са међународних скупова (М33). Такође, кандидаткиња је са саопштењима учествовала на 16 међународних научних скупова, те остварила индекс научне компетенције 71,5.

Што се стручних радова тиче, др Наташа Тучев објавила је 24 књижевна превода, од тога 9 преведених књига и 15 превода објављених у књижевним часописима. Такође је објавила 12 приказа у књижевним часописима.

|  |  |
| --- | --- |
| У Нишу, 17. јануар 2018. године | Управник Департмана за англистику  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Проф. др Милица Живковић |

**ДЕКАНУ ФИЛОЗОФСКОГ ФАКУЛТЕТА**

**ИЗБОРНОМ ВЕЋУ ФИЛОЗОФСКОГ ФАКУЛТЕТА**

На седници одржаној 17. јануара 2018. године, Веће Департмана за англистику усвојило је:

**ОЦЕНУ АНГАЖОВАЊА КАНДИДАТА У РАЗВОЈУ НАСТАВЕ И РАЗВОЈУ ДРУГИХ ДЕЛАТНОСТИ ВИСОКОШКОЛСКЕ УСТАНОВЕ**

Др Наташа Тучев активно учествује у развоју наставе и других делатности Департмана за англистику и Филозофског факултета у Нишу. Најпре као асистент-приправник, а потом као асистент, учествовала је у развоју наставе на више предмета на основним студијама. Била је ангажована за извођење вежби из предмета Англоамеричка књижевност ХХ века, Англоамеричка књижевност I и Англоамеричка књижевност II, а од 2015 – 2017. године држала је и вежбе из Средњевековне енглеске књижевности и Ренесансне енглеске књижевности. Током једног семестра држала је наставу на предмету Шекспир – Специјални курс под менторством проф. др Лене Петровић.

Kaндидаткиња је такође ангажована у текућим административним и организационим активностима Департмана за англистику, као и ван њега. До сада је била секретар и члан Организационог одбора конференције *Језик, књижевност, глобализација*, као и секретар редакције зборника *Језик, књижевност, глобализација*. Била је и члан Комисије за сачињавање ранг-листе за основне академске студије на Департману за англистику, а редовно учествује и у спровођењу пријемног испита на Департману за англистику (дежурање, прегледање тестова).

Др Наташа Тучев такође је утицала на пораст угледа Факултета предавањима одржаним на разним културним/уметничким манифестацијама, превођењем на књижевној вечери песника Чарлса Бернстина и учешћем у раду Сићевачке књижевне колоније.

|  |  |
| --- | --- |
| У Нишу, 17. јануар 2018. године | Управник Департмана за англистику  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Проф. др Милица Живковић |

**ДЕКАНУ ФИЛОЗОФСКОГ ФАКУЛТЕТА**

**ИЗБОРНОМ ВЕЋУ ФИЛОЗОФСКОГ ФАКУЛТЕТА**

На седници одржаној 17. јануара 2018. године, Веће Департмана за англистику усвојило је:

**ОЦЕНУ РЕЗУЛТАТА ПЕДАГОШКОГ РАДА КАНДИДАТА**

Др Наташа Тучев ангажована је у настави на Департману за англистику Филозофског факултета у Нишу од 1995. године, најпре као асистент-приправник, а потом као асистент. Изводила је вежбе на следећим предметима: *Англоамеричка књижевност ХХ века*, *Англоамеричка књижевност I, Англоамеричка књижевност II*, *Средњевековна енглеска књижевност* и *Ренесансна енглеска књижевност*. Током школске 2013/14 године држала је наставу на предмету *Шекспир – Специјални курс* под менторством проф. др Лене Петровић. Кандидаткиња изводи наставу уз висок степен одговорности и професионализма, веома је мотивисана и заинтересована за стално усавршавање. Изузетно је посвећена раду са студентима, предусретљива и доступна за консултације. О квалитету њеног педагошког рада сведоче и високе оцене на студентским анкетама.

|  |  |
| --- | --- |
| У Нишу, 17. јануар 2018. године | Управник Департмана за англистику  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Проф. др Милица Живковић |